open-index/open-wikipedia-markdown huggingface dataset:
Rimski most na Orlji

**Rimski most na rijeci Orlji** je jednolučni kameni most na području opštine Olovo, Bosna i Hercegovina.

Ovo nije jedini u narodu poznati *Rimski most*, postoji još mostova koji imaju isti naziv. To ime dobivali su zbog činjenice da se nalaze na nekoj poznatoj lokaciji iz rimskog perioda ili su djelimično građeni od materijala sa tih lokacija. Skoro svi su nastali u osmanskom periodu.

## Lokacija
Izvor rijeke Orlje nalazi se oko 6 km vazdušne linije zapadno od Olova. Rijeka izvire iz jakog kraškog vrela, koje je u hidrološkoj vezi s Donjom bijambarskom pećinom (ponor Brodić). Most se nalazi nekoliko stotina metara prije nego što Orlja ulazi u svoj duboki kanjon.

Područje oko izvorišta danas nije naseljeno, ali s obzirom na prirodne pogodnosti i neke tragove iz prošlosti (most, grobovi/mezarje, mlinice), postoji realna pretpostavka da je predio u prošlosti bio stalno naseljen. To potvrđuje i usmena predaja stanovnika naselja Klinčići i Musići.

Most se nalazi na putu koji je iz grada Olova i okolinih naselja (Bakići, Dolovi, Kruševo, Kozjaci, Musići, Klinčići) vodio preko Očevije prema Varešu. Rijeka Orlja je u gornjem toku mala rijeka, obale su joj pristupačne skoro na cijelom gornjem toku. Most je sigurno sagrađen za prelaz ljudi kada je vodostaj velik i za lakši prelaz životinja pod teretom (tovarom).

## Opis
Sagrađen je u osmanskom periodu, ali se ne zna tačno vrijeme gradnje mosta. Ovaj stari kameni most je zanimljiv jer je u gradnji mosta, kako je tek novijim istraživanjima ustanovljeno, kao materijal korišteno nekoliko srednjovjekovnih nadgrobnih spomenika - stećaka. Stećci su ugrađeni u gornji, danas gazeći dio mosta, tako da su dobro vidljivi. Ukupno je korišteno 4-5 stećaka sljemenjaka i 1-2 u obliku sanduka. U temeljima i u donjem dijelu mosta nisu korišteni stećci. Bočne strane stećaka, koji su ugrađeni u luk mosta, sužene su prema dolje da bi se uklopile u lučnu konstrukciju mosta. Jedan sljemenjak koji je ugrađen u krunu mosta je sa donje strane udubljen po dužini, da bi vrh luka mosta bio oblikovan, tj. da bi most imao istaknut lučni svod.

Raniji autori o starim mostovima u Bosni i Hercegovini ne navode da su za gradnju ovog mosta korišteni stećci. Rimski most na rijeci Orlji je proglašen nacionalnim spomenikom. U odluci nigdje se ne navodi da su za gradnju mosta korišteni stećci. 

## Reference

## Literatura
* Šefik Bešlagić, Sarajevo 1971. _'Stećci, kataloško-topografski pregled
* Džemal Čelić, Mehmed Mujezinović, Sarajevo: Sarajevo - Publishing, 1998. -Stari mostovi u Bosni i Hercegovini. 
* Mirnes Hasanspahić, 2014. Baština sjeveroistočne Bosne. br. 6. JU Zavod za zaštitu i korištenje kulturno-historijskog i prirodnog naslijeđa Tuzlanskog kantona, (95-101) -'Kulturno-historijsko naslijeđe oko izvora i gornjeg toka rijeke Orlje u blizini Olova
Téglás

**Téglás** čita se *Teglaš* je grad na istoku Mađarske od 6,406 stanovnika, koji administrativno podpada pod Županiju Hajdú-Bihar.

## Geografija

Téglás leži udaljen 30 km sjeverno od Debrecena.

## Historija

Prvo srednjovjekovno naselje razorili su Mongoli za invazije 1241. - 1242. Téglás je obnovljen u 14. vijeku, pa je 1686.. dobio status trgovišta, a 1800. i status grada i to od  cara Franza II.

Status grada obnovljen mu je 1989.

## Pobratimski gradovi

* , Affalterbach
* , Fulnek
* , Powiat Łęczyński

## Reference

## Vanjske veze

* ''Službene stranice Téglása''
Tiszacsege

**Tiszacsege** čita se *Tisazege* je grad na istoku 
Mađarske od 4,71 stanovnika, koji administrativno podpada pod Županiju Hajdú-Bihar.

Tiszacsege je treći po veličini grad u Županiji Hajdú-Bihar, kojoj administrativno pripada.

## Geografija

Tiszacsege leži leži nedaleko ukrajinske granice, na lijevoj obali rijeke Tise, 30 km sjeveroistočno od ulaza u nacionalni park Hortobágy.

## Historija

Naselje je prvi put dokumentirano 1248., pod imenom *villa Chege*. Kako se tu nalazio odličan gaz preko Tise - Csege je bio uobičajena točka goniča stoke prema klaonicama na zapadu.

Csege je u 15. vijeku dobio status trgovišta.

## Reference

## Vanjske veze

* ''Službene stranice Tiszacsege''
Vámospércs

**Vámospércs** čita se *Vamošperc*, je grad na istoku Mađarske od 5,362 stanovnika, koji administrativno podpada pod Županiju Hajdú-Bihar.

Debrecen je 20&nbsp;km istočno od glavne ceste 48 daleko. Naselje okolnog područja,
## Geografija

Vámospércs leži nedaleko od rumunjske granice, udaljen 22 km istok od Debrecena, 
na trasi željezničke pruge Debrecen - Carei

## Historija

Naselje je prvi put dokumentirano nešto prije 1338., pod imenom *Vámospercsh*.

Vámospércs je status grada dobio 2001.

## Pobratimski gradovi

* , Valea Lui Mihai
* , Koronowo
* , Nuşfalău

## Reference

## Vanjske veze

* ''O grbu grada Vámospércsa''
Kapuvár

**Kapuvár**  (njemački: *Kobrunn*) je grad na zapadu Mađarske od 10.393 stanovnika, koji administrativno podpada pod Županiju Győr-Moson-Sopron.

## Geografija
Kapuvár leži na rijeci Rabi, udaljen 10 km od austrijske granice.

## Historija
Najstarije naselje preteča današnjeg grada je prvi put dokumentirano 1162. godine. Kralj Sigismund je 1387. poklonio Kapuvár kao feud porodici Kanizsai, za podršku koju su mu dali. Nakon tog je Kapuvár ženidbom 1532. došao u ruke porodice Nadasdy. Mjesto je 1558. dobilo status trgovišta, u to vrijeme mu je ojačan zamak zbog osmanske prijetnje, koji je tako pretvoren u graničnu utvrdu. Ipak je grad (zajedno sa zamkom) 1594. pao nakratko pod osmansku vlast. Pravi razvoj mjesta počeo je sredinom 19. vijeka razvojem industrije. Kapuvár je 1969. dobio status grada.

## Reference

## Vanjske veze

* ''Službene stranice Kapuvára''
A Gunfight

***A Gunfight*** () je američki vestern film snimljen 1971. godine u režiji Lamonta Johnsona. Protagonisti, čije likove tumače Kirk Douglas i Johnny Cash, su nekoć zloglasni, a danas ostarjeli i osiromašeni revolveraši. Radnja prikazuje kako se slučajno sretnu u jednom gradu i dođu na ideju da organiziraju spektakularni dvoboj do smrti u gradskoj areni, pri čemu će pobjedniku pripasti sav novac od ulaznica. *A Gunfight*, koji se svojim neromantičnim prikazom Divljeg Zapada i odbacivanjem dotadašnjih žanrovskih konvencija uklapao u tadašnji trend revizionističkog vesterna je pažnju privukao sa nekoliko neobičnih detalja, a koji su uključivali i to da ga je produciralo indijansko pleme Jicarilla Apača, ali da se, usprkos toga, u filmu ne pojavljuju indijanski likovi. Gledatelje je međutim prilično zbunila neobična dvostruka završnica. Pjevaču Jonnyju Cashu, koji je u filmu nastojao iskoristiti svoj imidž "čovjeka u crnom", je *A Gunfight* predstavljao najpoznatiji glumački nastup u karijeri.

## Uloge
* Kirk Douglas ... Will Tenneray
* Johnny Cash ... Abe Cross
* Jane Alexander ... Nora Tenneray
* Karen Black ... Jenny Sims
* Keith Carradine ... Mladi revolveraš
* Dana Elcar ... Marv
* Raf Vallone ... Francisco Alvarez
* Eric Douglas ... Bud Tenneray
*Robert J. Wilke ...  Šerif Tom Cater
*Paul Lambert ...  Ed Fleury

## Vanjske veze
*
Ljubavnička stijena (film)

***Ljubavnička stijena*** () je hongkonško-tajvanski igrani film snimljen 1964. godine u režiji Lei Pana. Po žanru je drama, a radnja se odvija u jednom ribarskom selu gdje će dva muškarca - koje tumače Chiao Chuang i Hsang Tsung-hsin - postati suparnici zbog lijepe djevojke (čiji lik tumači Cheng Pei-pei). Radnja prikazuje kako uspiju nadvladati svoje suparništvo i postaju kolege, ali na kraju oboje stradaju na moru. Film je producirao hongkonški studio Shaw Brothers koji je za lokacije koristio Tajvan. Sljedeće godine je *Ljubavnička stijena* bila službeni tajvanski kandidat za Oscar za najbolji strani film.

## Uloge
* Chiao Chuang ... Chin Yu
* Cheng Pei-pei ... Lin Chiu-tzu
* Hsang Tsung-hsin ... Su Ta-kuei
* Wu Wei ... Hui Tan

## Reference

## Vanjske veze
* 
* Profil na Turner Classic Movies Database
Rimski most u Starom Majdanu

** Rimski most u Starom Majdanu**  je most u naselju Stari Majdan, opština Sanski Most,  Bosna i Hercegovina. Most se naziva  "Ćemer".

## Lokacija
Most u Starom Majdanu preko potoka Gračanice, poznat kao *Rimski most*, se nalazi u centru naselja Stari Majdan,  u neposrednoj blizini porušene pravoslavne crkve i mjesne škole.

## Historija
Ne postoje podaci o vremenu izgradnje starog mosta. Narod ga datira u rimski period, iz razloga što su u naselju otkriveni određeni objekti iz tog vremena. Ovaj most preko rijeke Gračanice  je dio starog rimskog puta kojim se željezna ruda transportovala do željezara širom Rimskog carstva. Ostaci rimkih cesta i danas su vidljivi. Na današnjem stepenu arheologije, je skoro nemoguće upuštati se u analize koliko su pojedini od ovih objekata rimski ili su sagrađeni na rimskom temelju ili su nastali kasnije. Većina autora datira most, pozivajući se na neimenovane autore, u kasni srednji vijek. Most je krajem 18. stoljeća (oko 1772. godine) i 1928. prepravljen.

## Opis
Kameni most je sagrađen na ravnom terenu. Aktuelna dužina iznosi 8,40 metara, a ukupna širina mosta na sredini konstrukcije iznosi 4,25 metara. Most nije izgrađen na najkraćoj udaljenosti, nego je izveden pod uglom od oko 40 stepeni, što je najvjerovatnije prouzrokovano ranijom trasom puta. Svi elementi konstrukcije mosta, tj. pravac svoda i pravac središnjeg stuba, prate tok potoka. Izgrađen je od blokova lomljenog priklesanog kamena različitih dimenzija.

Most ima dva polukružna svoda, čije širine iznosu oko 2,60 metara, dok je njihova visina na istočnoj (nizvodnoj) strani 97 centimetra, odnosno 120 centimetra na zapadnoj (uzvodnoj) strani. Svod je urađen od grubo obrađenih i prilično pravilnih blokova sedre. Vjerovatno su svodovi bili nešto viši, jer je korito zatrpavano kroz dugi vremenski period uslijed nanosa šljunka. Konstrukcija svodova je oslonjena na obale i središnji stub, koji je dužine 4,45 i širine 1,50 metara.

Niveleta se penje malo prema sredini i lomi se prema suprotnoj strani pod tupim uglom. Na koti se nalazi najviša tačka mosta sa 1,78 metara (mjereno iznad nivoa potoka).

Most je odlukom Komisije za očuvanje nacionalnih spomenika Bosne i Hercegovine proglašen za nacionalni spomenik Bosne i Hercegovine.

## Literatura
* Džemal Čelić, Mehmed Mujezinović, Sarajevo: Sarajevo - Publishing, 1998. -Stari mostovi u Bosni i Hercegovini.
 
## Reference

## Vanjske veze
* Rimski most
Revolveraš

**Revolveraš** (; doslovno "borac sa vatrenim oružjem") je izraz koji se u svom najširem smislu koristi u kontekstu historije američkog Divljeg Zapada kako bi opisao ličnosti koje su se isticale vještinom u baratanju streljačkog oružja (pištolji, odnosno revolveri te puške, odnosno ih koristili kao svakodnevni dio svog posla, bilo kao lovci, zaštitari (, odnosno naoružani čuvari poštanskih kočija), čuvari zakona, privatni detektivi, lovci na ucjene ili kriminalci (odmetnici). U svom užem smislu, a za koji se koristi engleski izraz *gunslinger* (doslovno "bacač revolvera") ili španski izraz *pistolero*, se opisuju ličnosti čija je specijalnost bila korištenje revolvera, odnosno koji su se isticali brzinom vađenja revolvera iz futrole i preciznošću nakon toga ispaljenog hica. Izraz revolveraš se također u nešto užem smislu koristi i za ličnosti koje svoje streljačke vještine koriste u profesionalne svrhe kao najamnici, odnosno unajmljuju se kako bi zastrašivanjem ili likvidacijama riješili poslovne, teritorijalne i druge sporove. 

Revolveraš predstavlja arhetipski lik u djelima vestern žanra.
The Mephisto Waltz

***The Mephisto Waltz*** () je američki horor film snimljen u režiji Paula Wendkosa i premijerno prikazan 1971. godine. Predstavlja adaptaciju istoimenog romana Freda Mustarda Stewarta. Protagonistica, čiji lik tumači Jacqueline Bisset), je supruga muzičkog novinara (čiji lik tumači Alan Alda) koji vodi intervju sa virtuoznim pijanistom (čiji lik tumači Curd Jürgens) koji umire od leukemije i živi sa kćeri (čiji lik tumači Barbara Parkins). Radnja prikazuje kako nakon pijanistove smrti novinar počinje sa uspjehom svirati klavir i postepeno mijenjati svoj karakter, a što, kao i otkriće da je pokojni virtuoz bio satanist i vršio okultne rituale suprugu navodi na zastrašujući zaključak. *The Mephisto Waltz* je predstavljao jedino filmsko ostvarenje u producentskoj karijeri Quinna Martina, inače poznatog po nizu uspješnih TV-serija. Film je dobio dobre pohvale zbog jezovite atmosfere i dobre glume (sa izuzetkom Alana Alde), ali mu se  zamjerala prevelika sličnost sa nedavnom *[[Rosemaryna beba|Rosemarynom bebom]]*.

## Uloge
*Alan Alda&nbsp;— Myles Clarkson
*Jacqueline Bisset&nbsp;— Paula Clarkson
*Barbara Parkins&nbsp;— Roxanne Delancey
*Bradford Dillman&nbsp;— Bill Delancey (naveden kao Brad Dillman)
*William Windom&nbsp;— Dr. Roger West
*Kathleen Widdoes&nbsp;— Maggie West
*Pamelyn Ferdin&nbsp;— Abby Clarkson
*Curd Jürgens&nbsp;— Duncan Mowbray Ely
*Antoinette Bower&nbsp;— članica Elyjeve grupe (nen)

## Vanjske veze
*
Kvarteret Korpen

***Kvarteret Korpen*** () je švedski crno-bijeli film snimljen 1963. godine u režiji Boa Widerberga. Po žanru je drama, a radnja se događa 1930-ih u siromašnoj radničkoj četvrti Malmöaa. Protagonist, koga tumači Thommy Berggren, je mladić čije spisateljske ambicije sputava njegova disfunkcionalna porodica. Widerberg je tvrdio da je film dijelom inspiriran odrastanjem u sličnom miljeu, ali je odbio priznati da je autobiografskog karaktera. Za snimanje su poslužile autentične lokacije u Malmöu, odnosno stambene zgrade koje su zbog oronulosti bile predviđene za rušenje, a što je značajno pridonijelo atmosferi filma.

## Uloge
* Thommy Berggren ... Anders
* Keve Hjelm ... Njegov otac
* Emy Storm ... Njegova majka
* Christina Frambäck ... Elsie
* Ingvar Hirdwall ... Sixten
* Agneta Prytz ... Susjed
* Fritiof Nilsson Piraten ... sam sebe
* Nina Widerberg ... Nina

## Izvori

## Vanjske veze
* 
*
Salah Šabati

***Salah Šabati*** () je izraelska crno-bijela filmska komedija snimljena 1964. godine u režiji Efraima Kišona kome je to predstavljao filmski debi, danas poznata kao jedno od najuspješnijih ostvarenja izraelske kinematografije.

Protagonist filma, koga tumači Haim Topol, je Salah Šabati, Mizrahi (bliskoistočni Jevrej) koji je iz Jemena sa porodicom doseljen u novoosnovanu Državu Izrael. Radnja prikazuje kako je pri tome zaglavio u *[[Ma'abarot|ma'abari]]* (tranzitnom logoru) te kako, frustriran time što mu vlasti ne daju obećani smještaj, očajnički pokušava zaraditi dovoljno novaca da sebi kupi adekvatni stan.

Kišon, tada već etabliran kao humorist i satiričar, je film snimio u vrijeme kada Izraelu gotovo uopće nije postojala filmska industrija. Prema njegovim riječima, za film je koristio jedinu kameru koja se tada nalazila u cijeloj zemlji. Usprkos toga, kao i što nije imao pojma kako snimati film, *Salah Šabati* je postigao veliki komercijalni uspjeh. Razlog se tumači prije svega Topolovoj glumačkoj izvedbi, ali i scenariju koji je "pogodio" sentimente domaće publike, prije svega vezanih uz probleme jevrejskih doseljenika u prilagodbi životu u Izraelu. Film je, sa druge strane, doživio kritike od strane političkog i kulturnog establišmenta, prije svega zbog prikazivanja kibuca kao institucije u kojoj caruju nesposobnost i birokracija.

Kišonov film je na kraju imao uspjeha i u inozemstvu, ušavši u uži izbor za Oscar za najbolji strani film. Njegov uspjeh je Topola učinio međunarodnom zvijezdom, ali i dosta pomogao karijeri producenta Menahema Golana koji će tokom sljedećih decenija postati jedno od najistaknutijih imena svjetske kinematografije.

## Uloge
* Topol ... Sallah Shabati (as Haym Topol)
* Arik Einstein ... momak kćeri Sallaha Shabatija
* Geula Nuni ... Habbubah Shabati (kao Geula Noni), Sallahova kćer
* Gila Almagor ... Bathsheva Sosialit
* Albert Cohen
* Shraga Friedman ... Neuman, nadzornik u kibucu
* Zaharira Harifai ... Frieda, nadzornica u kibucu
* Shaike Levi ... Shimon Shabati, Sallahov sin
* Nathan Meisler ... G. Goldstein, Sallahov susjed i suigrač backgammona
* Esther Greenberg ... Sallahova supruga
* Mordecai Arnon ... Mordecai

## Reference

## Vanjske veze
*
*Sallah Shabati, Israeli Movie Classics
Sekstet (film)

***Sekstet*** je danski crno-bijeli igrani film snimljen 1963. godine u režiji Annelise Hovmand. Radnja se događa u ladanjskoj kući gdje žive muž koji namjerava napustiti svoju suprugu (koju tumači Ingrid Thulin) i odraslu kćer, a gdje su im posjet došli troje dva muškarca i žena (koju tumači Ghita Nørby) koja ne sluti da su njih dvojica ljubavnici.

## Uloge
* John Kelland ... Peter
* Ghita Nørby ... Lena
* Axel Strøbye ... Robert, Elainein muž
* Ingrid Thulin ... Elaine
* Hanne Ulrich ... Rachel
* Ole Wegener ... John

## Reference

## Vanjske veze
*
La niña de luto

***La niña de luto*** () je španska filmska komedija snimljena 1964. godine u režiji Manuela Summersa. Protagonistica, čiji lik tumači María José Alfonso, je djevojka iz jedne skromne andalužanske porodice koja jedva čeka vjenčanje sa svojim zaručnikom (koga tumači Alfredo Landa). Radnja prikazuje kako njenu sreću stalno odgađa sklonost rodbine za iznenadnim umiranjem, a zbog koga je prisiljena provoditi mjesece u žalovanju.

## Uloge
* María José Alfonso - Rocío Vázquez Romero
* Alfredo Landa - Rafael Castroviejo
* Pilar Gómez Ferrer - Madre de Rocío
* Vicente Llosa
* José Vicente Cerrudo
* Carmen Santonja
* Doris Kent - (kao Doris Ken)
* Mercedes Huete
* Manuel Ayuso
* Manuel Guitián - (kao Manuel Guitian)
* Salvador Cortés
* Emilio García Domenech - (kao Emilio G. Domenech)
* Diego Rañón
* Francisco Summers
* Pascual Costafreda - (kao Pascual de Costafreda)

## Vanjske veze
* 
* Ficha en Fotogramas.es
* Ficha en Filmaffinity.com
* Cuatro funerales y ninguna boda en Aisge.es
Al-Mostahil

***Nemoguće*** (, translit.&nbsp;El mustahil) je egipatski crno-bijeli igrani film snimljen 1965. godine u režiji Huseina Kamala. Po žanru je drama, a radnja prati članove triju porodica koje se pokušavaju prilagoditi modernom načinu života.

## Reference

## Vanjske veze
* 
* Profil na portalu BFI
Beled

**Beled** je gradić na zapadu Mađarske od 2,640 stanovnika, koji administrativno podpada pod Županiju Győr-Moson-Sopron.

## Geografija

Beled leži na kanalu rijeke Rabe Kis-Raba, udaljen 48 km od jugoistočno od Soprona i 59 km jugozapadno od Győra.

## Historija

Beled je prvi put dokumentiran 1230., a tek 2009. dobio je status grada.

## Reference

## Vanjske veze

* ''Službene stranice Beleda''
Csorna

**Csorna**  čita se *Čorna* (njemački: *Gschirnau*) je grad na zapadu Mađarske od 10,400 stanovnika, koji administrativno podpada pod Županiju Győr-Moson-Sopron.

## Geografija

Csorna leži na kotlini potoka *Keszeg-er*, udaljen 35 km od jugozapadno Győra.

## Historija

Najstarije naselje preteča današnjeg grada je prvi put dokumentirano 1226. pod imenom *Čorna*, *Černa*, *Čurna* (ali i kao Serna, Surna), a ono je očigledno bilo slavenskog porijekla i značilo je **[[crno|Crna]]**.

Osmanlije su 1542. opustošili Csornu, od  17. vijeka je feud porodice Esterházy. Mjesto je ponovno razoreno za Druge Opsade Beča 1683.

Pravi razvoj mjesta počeo je u 19. vijeku razvojem industrije.
Csorna je 1971. dobila status grada.

## Pobratimski gradovi

* , Heumen
* , Sinzing

## Reference

## Vanjske veze

* ''Službene stranice Csorne''
Odnosi Namibije i Njemačke

Odnosi Namibije i Njemačke značajni su u istorijskom i suvremenom kontekstu prvenstveno iz razloga što je današnja Namibija bila dio Njemačkog kolonijalnog carstva poznata pod nazivom Njemačka Jugozapadna Afrika. Namibija je kolonijalizirana od strane Njemačkog Carstva u XIX vijeku. Danas je Njemačka najveći namibijski pružatelj pomoći za ekonomski razvoj. Peter Katjavivi, prvi zamjenik kancelara Univerziteta u Namibiji i dugogodišnji član SWAPO-a postao je ambasadon Namibije u Berlinu 2006. godine.

## Historija
Do prvih kontakata među stanovnicima dvije države došlo je u XVIII vijeku posredstvom Londonskog misionarskog društva u kojemu su bili aktivni i njemački misionari. U periodu Utrke za Afriku u 1880-im godinama kolonijaliziralo današnju Namibiju pod nazivom Njemačka Jugozapadna Afrika. Njemačka je uprava obilježena snažnim tenzijama u Namibiji koje su u periodu od 1904. do 1907. godine eskalirale u Genocidu nad Herero i Nama narodom koji su počinile kolonijalne vlasti. U genocidu je stradalo između 24,000 i 100,000 pripadnika naroda Herero i 10,000 pripadnka naroda Nama. 1915. kolonijalna uprava Njemačke u Namibiji je okončana uslijed Prvog svjetskog rata. Južnoafrička Unija je preuzela mjesto Njemačke. 1985. Ujedinjene su nacije u Whitakerovom izještaju klasificirale posljedice njemačkih kolonijalnih aktivnosti kao pokušaj istrebljeja pomenutih naroda i prvi pokušaj provođenja genocida u XX vijeku. 1990. godine Namibija je stekla samostalnost što se poklopilo sa ujedinjenjem Njemačke. To je za posljedicu imalo sporiji razvoj bilateralnih odnosa. Njemačka je vlada tek 2004. priznala zločine iz kolonijalnog perioda i za njih se ispričala ali je isključila mogućnost materijalnih kompenzacija. Njemačka je izjavila da Namibiju smatra prioritetnom zemljom partnerom. 2004. njemačka ministrica razvoja Heidemarie Wieczorek-Zeul posjetila je Namibiju i zamolila zemlju domaćina za oprost za događaje u prošlosti. U julu 2015. njemačka vlada i parlamet su događaje u Namibiji službeno nazvali genocidom i dijelom rasnog rata, ali su reparacije i ovoga puta odbijene. Iako je događaj nazvan genocidom, vlada nije službeno nazvala akcije Njemačkog Carstva genocidnom politikom. U Namibiji živi oko 30,000 doseljenika iz Njemačke koji su tu ostali još od kolonijalnog perioda.
Odnosi Izraela i Njemačke

Odnosi Izraela i Njemačke postepeno su se razvijali nakon završetka Drugog svjetskog rata i Holokausta i proglašenja Države Izrael. 1952. godine Zapadna Njemačka je ponudila da plati reparacije za ratna stradanja, a formalni diplomatski odnosi uspostavljeni su 1965. godine. Bez obzira na razvoj odnosa između dvije države, nepovjerenje i distanca prema Njemačkoj u Izraelu i u Jevrejskoj zajednici u dijaspori ostalo je široko prisutno mnogo godina nakon rata. Službeni odnosi između Istočne Njemačke i Izraela nikada nisu uspostavljeni. Izrael i Njemačka danas njeguju "specijalan odnos" koji zasnivaju na zajedničkim uvjerenjima, zapadnim vrijednostima i kombinaciji historijskih perspektiva. Među najvažnijim momentima u bilateralnoj suradnji ove dvije zemlje nalazi se njegovanje sjećanja na genocid počinjen nad evropskim Židovima od strane nacističke Njemačke. Njemačka je u Izraelu službeno predstavljena preko svoje ambasade u Tel Avivu, a Izrael u Njemačkoj preko ambasade u Berlinu i generalnog konzulata u Minhenu. Obje su zemlje punopravne članice Unije za Mediteran.
São Paulo, Sociedade Anônima

***São Paulo, Sociedade Anônima*** () je brazilski crno-bijeli igrani film snimljen 1965. godine u režiji Luisa Sergija Persona. Radnja se događa u brazilskoj metropoli São Paulo nekoliko godina ranije, odnosno u vrijeme kada je 1950-ih Volkswagen tamo otvorio tvornice automobila i proizveo industrijski i ekonomski bum. Protagonist, koga tumči Walmor Chagas, je mladić iz srednje klase koji se kroz flashbackove prisjeća kako mu je to pružilo priliku da pronađe novi posao, stekne novac i žene, ali kako je svejedno doživio egzistencijalnu krizu.

## Uloge
* Walmor Chagas ... Carlos
* Darlene Glória ... Ana
* Ana Esmeralda ... Hilda
* Eva Wilma ... Luciana
* Otelo Zeloni ... Arturo

## Reference

## Vanjske veze
*
La cage de verre (film)

***La cage de verre*** () je francusko-izraelski crno-bijeli igrani film snimljen 1961. godine u režiji Philippea Arthuysa i Jean-Louisa Levi-Alvarèsa. Protagonist, koga tumači Jean Négroni je francuski Jevrej koji je preživio Holokaust i poslije rata se doselio u Izrael sa svojom katoličkom suprugom. Radnja prikazuje kako mu prijatelji dolaze u posjet iz Francuske upravo u vrijeme kada se održava proces nacističkom ratnom zločincu Adolfu Eichmannu, a što kod protagonista ponovno budi sjećanja na davno potisnute traume.

## Uloge
* Georges Rivière ... Claude
* Jean Négroni ... Pierre
* Françoise Prévost
* Maurice Poli ... Antoine
* Dina Doron ... Sonia
* Azaria Rapaport ... novinar
* Rina Ganor ... Tamar
* Natan Cogan ... ljekar

## Reference

## Vanjske veze
*
Fertőd

**Fertőd** je grad na zapadu Mađarske od 3,360 stanovnika, koji administrativno podpada pod Županiju Győr-Moson-Sopron.

## Geografija

Fertőd leži nedaleko od Nežiderskog jezera i austrijske granice, udaljen 26 km istočno 
od Soprona.

Danas je gotovo spojen sa susjednim Fertőszentmiklósom, koji leži južnije, od kog ga dijeli rokoko Dvorac Esterházy.

## Historija
Fertőd je novi grad nastao 1950. ujedinjenjem naselja *Eszterháza* i *Süttör*.

Süttör je prvi put dokumentiran 1313. pod imenom *Sehter*.
Tokom 14. - 15. vijeka taj kraj je često mjenjao gospodare, od porodice  Kanjiža, palatina Tome Nadaždija, Imre Međerija do Antala Esterházya koji ga uspio pretvoriti u trajni porodični feud.

Esterházyji su od 1762. do 1766. podigli dvorac, pa je selo izraslo pored njega - 1906. službeno postalo Eszterháza.

## Pobratimski gradovi

* , Millingen am Rhein

## Reference

## Vanjske veze

* ''Službene stranice Fertőda''
Fertőszentmiklós

**Fertőszentmiklós** čita se *Fertesentmikloš* (njemački: *St. Niklau*) je grad na zapadu Mađarske od 3,854 stanovnika, koji administrativno podpada pod Županiju Győr-Moson-Sopron.

## Geografija

Fertőszentmiklós leži na riječici Ikva, udaljen 25 km jugoistočno od Soprona i svega 8&nbsp;km 
jugozapadno od Nežiderskog jezera i austrijske granice. 
Danas je gotovo spojen sa Fertődom, koji leži par kilometara sjevernije.

Njegovo ime je sintagma i prevedeno znači Močvara (Fertő) Svetog Nikole (Szentmiklós).

## Historija
Fertőszentmiklós je novi grad, nastao 1905. ujedinjenjem dvaju naselja koje je razdvajala Ikva, *Szentmiklósa* i *Szerdahelya*, 
on je 2008. dobio status grada.

Najstarije naselje preteča današnjeg grada je prvi put dokumentirano 1228. pod imenom *Terra Neweg*, ali se već u povelji iz 1274. navodi kao *esslesia S. Nicolai* (Sveti Nikola) jer je on bio zaštitnik ribara, a selo je bilo ribarsko.

## Pobratimski gradovi

* , Pleidelsheim
* , Leopoldov

## Reference

## Vanjske veze

* ''Službene stranice Fertőszentmiklósa''
Ikva

**Ikva** (njemački: *Ikwa* ili Eicha) je rijeka na jugu Austrije i sjeverozapadu Mađarske 
duga 50 km, lijeva pritoka Rábca.

## Karakteristike

Ikva izvire u Austriji u Okrugu Mattersburg kod naselja Rohrbach bei Mattersburg.

Od tamo teče prema jugu do mađarske Mađarske, protiče kroz Sopron i kod Fertőszentmiklósa ulazi u Kanal Einser.

Ikva je nekad proticala kroz Nežidersko jezero, ali je krajem 19. vijeka izgradnjom Kanal Einser njen tok skrenut u taj kanal pa danas njime otiče do Rábca.

Ikva ima sliv.velik oko 688 km².

## Reference

## Vanjske veze

* ''Ikva''
Jánossomorja

**Jánossomorja**  čita se *Janošmorja* (hrvatski: *Šomierja*, njemački: *St. Johann*) je grad na zapadu Mađarske od 6,052 stanovnika, koji administrativno podpada pod Županiju Győr-Moson-Sopron.

## Geografija

Jánossomorja leži udaljena od austrijske granice 5 km i 13&nbsp;km od Mosonmagyaróvára.

## Historija
Jánossomorja je novo naselje, nastalo 1970. ujedinjenjem sela Mosonszentjános, Mosonszentpéter i Pusztasomorja.
Ono je 2004. dobilo status grada.

## Pobratimski gradovi

* , Veľké Úľany

## Reference

## Vanjske veze

* ''Službene stranice Jánossomorjaa''
Le Mans (film)

***Le Mans*** je američki akcijski film snimljen u režiji Leeja H. Katzina i premijerno prikazan 1971. godine. Protagonist, koga tumači Steve McQueen, je profesionalni vozač auto-utrka koji vozeći Porsche 917 sudjeluje na znamenitoj automobilskoj utrci 24 sata Le Mansa. Film se odlikovao izuzetnim realizmom, pa u njemu gotovo da nema dijaloga sve do trećine trajanja, a velikim dijelom je snimljen na samoj utrci u Le Mansu 1970. godine.

*Le Mans* je McQueen, automobilski entuzijast u privatnom životu, pokušavao snimiti nekoliko godina, potaknut uspjehom tematski sličnog filma *[[Grand Prix (film)|Grand Prix]]* iz 1966. godine. Samo snimanje su, međutim, obilježili strahovite poteškoće, velikim dijelom izazvane McQueenovim raspadom braka sa Neile Adams (koja ga je varala sa austrijskim glumcem Maximilianom Schellom) i paranoičnim uvjerenjem da je meta Mansonove porodice. Paranoični i nervozni McQueen je tokom snimanja prouzročio prometnu nesreću, posvađao se sa režiserom Johnom Sturgesom (koji je zamijenjen sa Katzinom), a na kraju izazvao i štrajk cijele ekipe; film je dovršen tek nakon što je McQueen u dogovoru s producentima pristao odreći se honorara.

Film je nakon premijere doživio komercijalni promašaj, ali je sa vremenom počeo sticati kult status među automobilskim entuzijastima. Kao glavni razlog za to se navodi i to da se za scene utrka nisu koristili specijalni efekti, odnosno da s obzirom na veliki broj dokumentarnih snimaka posjeduje veliku historijsku vrijednost.

## Uloge
* Steve McQueen ... Michael Delaney
* Siegfried Rauch ... Erich Stahler
* Elga Andersen ... Lisa Belgetti
* Ronald Leigh-Hunt ... David Townsend
* Fred Haltiner ... Johann Ritter
* Luc Merenda ... Claude Aurac
* Christopher Waite ... Larry Wilson
* Louise Edlind ... Mrs. Anna Ritter
* Angelo Infanti ... Lugo Abratte
* Jean-Claude Bercq ... Paul-Jacques Dion
* Michele Scalera ... Vito Scaliso
* Gino Cassani ... Loretto Fuselli
* Alfred Bell ... Tommy Hopkins
* Carlo Cecchi ... Paolo Scadenza

## Izvori

## Vanjske veze
* 
* 
* Sebring Results
La tía Tula (film)

***La tía Tula*** () je španski crno-bijeli igrani film snimljen 1964. godine u režiji Miguela Picaza kome je to bio cjelovečernji debi. Predstavlja adaptaciju istoimenog romana Miguela de Unamuna. Naslovna protagonistica, čiji lik tumači Aurora Bautista, je 31-godišnja usidjelica koja nakon smrti sestre počinje brinuti o njenom mužu Ramiru (koga tumači Carlos Estrada) i njeno dvoje djece. Radnja prikazuje kako Ramiro počinje osjećati seksualnu privlačnost prema Tuli, ali kako je Tula previše ponosna da bi mu uzvratila osjećaje. *La tía Tula* se danas smatra jednim od klasičnih ostvarenja španske kinematografije.

## Uloge
*Aurora Bautista  ... Tula
*Carlos Estrada  ...  Ramiro
*Maria Enriqueta Caballeira  ... Juanita
*Laly Soldevila ... Amalita
*Mari Loli Cobo ... Tulita
*Irene Gutierres Caba ... Herminia

## Vanjske veze
*
Rani radovi (razvrstavanje)

**Rani radovi** mogu označavati:

*''Rani radovi'' (Marx i Engels), knjiga u kojoj su skupljeni najraniji tekstovi Karla Marxa i Fridericha Engelsa
*''Rani radovi'' (film), njom inspiriran jugoslavenski igrani film iz 1969. godine
Carnal Knowledge

***Carnal Knowledge*** () je američki igrani film snimljen 1971. godine u režiji Mikea Nicholsa. Po žanru je kombinacija drame i komedije, a protagonisti, koje tumače Jack Nicholson i Art Garfunkel su dvojica prijatelja - agresivni ženskar Jonathan i stidljivi Sandy - koji se upoznaju kao cimeri na Amherst Collegeu 1940-ih. Radnja prikazuje njihov život u sljedeća četvrt vijeka tokom kojih se mijenjaju seksualni običaji, te kako obojica, usprkos različitog odnosa prema ženama, na kraju ostanu razočarani svojim ljubavnim životima.

Film je napravljen u jeku seksualne revolucije, kada su brojni filmaši kršili dotadašnje tabue u tretmanu ljudske seksualnosti. te se tom trendu priključio i Mike Nichols. Nichols je u odnosu na njih uzeo daleko implicitniji pristup te se u filmu, iako on sadrži scene u kojima se glumica Ann-Margret nakratko pojavljuje gola, seksualni život protagonista obrađuje prvenstveno kroz eksplicitne dijaloge. Nicholsov je film, zahvaljujući ugledu svog autora, velikim dijelom dovela do ublažavanja cenzorskih standarda u Hollywoodu, pa je tako MPAA filmu dala oznaku "R" umjesto zloglasne oznake "X". Usprkos toga, prikazivanje filma u gradu Albany u državi Georgia je početkom 1972. godine dovelo do hapšenja, a potom i osude vlasnika pod optužbom "širenja opscenog materijala"; žalbe na presudu su stigle do Vrhovnog suda koji je u parnici Jenkins v. Georgia presudio u korist branjenika, odnosno precizirao standarde "opscenosti" na način koji je isključivao eksplicitan prizor seksualne aktivnosti.

## Uloge
* Jack Nicholson ... Jonathan Fuerst
* Arthur Garfunkel ... Sandy
* Candice Bergen ... Susan
* Ann-Margret ... Bobbie
* Rita Moreno ... Louise
* Carol Kane ... Jennifer
* Cynthia O'Neal ... Cindy

## Reference

## Vanjske veze
* 
* 
* 
*
Krv na zemlji

***Krv na zemlji***  (, translit.&nbsp;To Homa vaftike kokkino) je grčki crno-bijeli igrani film snimljen u režiji Vassilija Georgiadesa i premijerno prikazan početkom 1966. godine. Radnja, djelomično inspirirana stvarnim događajima, je smještena u Tesaliju na početak 20. vijeka i prikazuje kako dva brata iz bogate zemljoposjedničke porodice imaju različita shvaćanja o tome kako se odnositi prema siromašnim seljacima koji traže svoja prava. *Krv na zemlji* je ušla u uži izbor nominacija za Oscar za najbolji strani film.

## Uloge
* Nikos Kourkoulos ... Odysseas Hormovas
* Mary Chronopoulou ... Eirini
* Giannis Voglis ... Rigas Hormovas
* Faidon Georgitsis ... Giannos
* Zeta Apostolou
* Notis Peryalis ... Marinos Antypas
* Eleni Kriti
* Angelos Antonopoulos ... Kotsos
* Manos Katrakis ... Otac Hormovas
* Athinodoros Prousalis ... policajac

## Reference

## Vanjske veze
*
Marinos Antipas

**Marinos Antipas** (, 1872 - 8. mart 1907) je bio grčki novinar, pravnik i političar, poznat po zalaganju za socijalizam. Kao student je sudjelovao u ustanku na Kreti koji će dovesti do rata sa Turskom 1897. godine, a njegove kritike uloge grčke vlade u tim događajima su ga nekoliko puta dovele u zatvoru. Deset godina kasnije je organizirao pokret siromašnih seljaka u Tesaliji; njegove su aktivnosti izazvale nezadovoljstvo lokalnih zemljoposjednika, koji su jednom od nadzornika platili 30.000 drahmi da ga ubije, što je i učinio. Zločin nikada nije bio formalno procesuiran.

Antipas se pojavljuje kao lik u filmu *[[Krv na zemlji]]* iz 1966. godine u kome ga je glumio Notis Peryalis.
Käre John

***Käre John*** () je švedski crno-bijeli igrani film snimljen 1964. godine u režiji Lars-Magnusa Lindgrena. Po žanru je drama i predstavlja adaptaciju istoimenog romana Ollea Länsberga. Protagonist, čiji lik tumači Jarl Kulle, je kapetan malog teretnog broda za prijevoz hrane. Radnja prikazuje kako se upozna jednu od svojih redovnih putnica, konobaricom i (čiji lik tumači Christina Schollin) te se počne družiti sa njom i njenom malom kćerkom. Film je izazvao veliku pažnju prije svega zbog scena u kojoj se oboje protagonista kupaju goli, a što je bila prilična rijetkost za tadašnje standarde, odnosno povod za optužbe da je film "pornografski". Nekoliko godina kasnije je upravo iz tih razloga postigao izuzetan komercijalni uspjeh tokom kino-distribucije u Sjevernoj Americi.

## Uloge
* Jarl Kulle - John Berndtsson
* Christina Schollin - Anna
* Helena Nilsson - Helena
* Erik Hell - Yngve Lindgren
* Emy Storm - Karin Lindgren
* Morgan Anderson - Raymond
* Synnøve Liljebæck - Dagny
* Hans Wigren - Elon
* Håkan Serner - Erwin
* Bo Wahlström - Bosse
* Erland Nordenfalk - Kurt

## Reference

## Vanjske veze
*
*
Pikova dama (film, 1966)

***Pikova dama*** (, translit.&nbsp;Dama spathi) je grčki crno-bijeli igrani film snimljen 1966. godine u režiji Georgea Skalenakisa. Po žanru je drama, a protagonistica je manekenka (čiji lik tumači Elena Nathanail) koja zajedno sa mužem (čiji lik tumači Thodoros Roubanis) odlazi na godišnji odmor. Radnja prikazuje kako je tamo zavede zaposlenik hotela (čiji lik tumači Spiros Focas), a zbog čega ona odluči napustiti muža i sa ljubavnikom se vratiti u Atenu gdje je čekaju nova iskušenja.

## Uloge
* Elena Nathanail ... Elena
* Spiros Focás ... Alexandros
* Thodoros Roubanis ... Vasilis (kao Theo Roubanis)
* Despo Diamantidou ... Marianthi
* Dimos Starenios ... Učitelj
* Aris Malliagros ... Ljekar

## Reference

## Vanjske veze
*
Tiha supruga

***Tiha supruga*** () je tajvanski igrani film snimljen 1965. godine u režiji Hsing Leeja. Po žanru je drama, a radnja prikazuje porodicu koja se suočava sa problemima izazvanim gluhonijemošću njenih članova.

## Reference

## Vanjske veze
*
Viento negro

***Viento negro*** () je meksički crno-bijeli igrani film snimljen 1965. godine u režiji Servanda Gonzáleza. Predstavlja adaptaciju romana *El muro y la trocha* Marija Martinija koji je, pak, bio inspiriran stvarnim događajima. Radnja prikazuje izgradnju željezničke pruge koja bi ostatak Meksika trebala spojiti sa državom Donjom Kalifornijom, a pri čemu se radnici suočavaju sa mnogim opasnostima vezanim uz rad u pustinji Sonora. Film je zbog svog realističkog pristupa dobio brojne pohvale te se godine 1994. našao na 88. mjestu u izboru meksičkih kritičara za  100 najboljih filmva meksičke kinematografije.

## Uloge
* David Reynoso &mdash; Manuel Iglesias
* José Elías Moreno &mdash; Lorenzo Montes
* Eleazar García ''Chelelo'' &mdash; Picuy
* Enrique Lizalde &mdash; Jorge Iglesias
* Fernando Luján &mdash; Ingeniero Julio
* Jorge Martínez de Hoyos &mdash; Ulalio
* Enrique Aguilar &mdash; Ingeniero Antonio López
* Miguel Suárez &mdash; Funcionario
* José Carlos Ruiz &mdash; Pablo Penados
* Rodolfo Landa &mdash; Ingeniero Fernández
* Roberto Cobo &mdash; Ingeniero Carlos Jiménez
* José Torvay &mdash; Nabor Camargo
* Marianela Peña &mdash; La Venada
* Guillermo Álvarez Bianchi &mdash; el griego
* Gerardo Zepeda &mdash; Javier Santana, 'El Pequeño'
* Aarón Hernán &mdash; 
* J.Guillermo Sánchez G. &mdash;

## Izvori

## Vanjske veze
* 
* Ficha técnica  en la página del cine mexicano del ITESM.
The Panic in Needle Park

***The Panic in Needle Park*** (), u Jugoslaviji prikazan pod naslovom ***Panika u parku droge***, je američki igrani film snimljen 1971. godine u režiji Jerryja Schatzberga. Predstavlja adaptaciju istoimenog romana Jamesa Millsa, koji je, pak, bio inspiriran autorovom foto-reportažom o životu njujorških ovisnika o heroinu koji su se okupljali u oblasti Sherman Square na Manhattanu, tada poznatoj kao *Needle Park* (). Protagonistica, čiji lik tumači Kitty Winn, je Helen, djevojka iz provincije koju je nakon abortusa napustio njen momak, te se nakon toga upozna i započne ljubavnu vezu sa Bobbyjem, mladim dilerom heroina (koga tumači Al Pacino). Radnja pokazuje kako se ispostavi da Bobby povremeno, a potom sve više, konzumira heroin, a potom to čini i Helen, koja je na kraju prisiljena prostituirati se kako bi nabavila novac za drogu.

*The Panic* se isticao naturalističkim prikazom narkomanije, a što je uključivalo scene u kojima likovi sebi daju injekcije, dotada nezamislivim u mainstream hollywoodskoj produkciji. Kako bi što uvjerljivije dočaraloposljedice uzimanja droge po zdravlje, šminker Herman Buchner je detaljno proučavao bolničke fotografije te koristio posebne tehnike kako bi na glumcima rekonsturirao ožiljke od igala i specifičan izgled. Naturalizam je bio dodatno naglašen i time što se u filmu uopće nije koristila muzika. Kitty Winn, kojoj je to bio filmski debi, je na Kanskom festivalu osvojila nagradu za najbolju glumicu. *The Panic* je, međutim, bio daleko važniji po karijeru Ala Pacina kome je to bila prva glavna uloga, i koji će sljedeće godine trijumfirati sa *[[Kum (film)|Kumom]]*.

## Uloge
* Al Pacino ... Bobby
* Kitty Winn ... Helen Reeves
* Alan Vint ... Hotch, detektiv Odjela za narkotike
* Richard Bright ... Hank
* Kiel Martin ... Chico
* Michael McClanathan ... Sonny
* Warren Finnerty ... Sammy
* Marcia Jean Kurtz ... Marcie
* Raúl Juliá ... Marco
* Angie Ortega ... Irene
* Larry Marshall ... Mickey
* Paul Mace ... Whitey
* Nancy MacKay ... Penny
* Gil Rogers ... Robins
* Joe Santos ... Detektiv DiBono
* Paul Sorvino ... Samuels
* Sully Boyar ... Ljekar
* Rutanya Alda ... Bolničarka (kao Ruth Alda)

## Reference

## Vanjske veze
*
Kitty Winn

**Katherine Tupper "Kitty" Winn** (21. februar 1944 -) je američka glumica, najpoznatija po svom filmskom debiju u filmu *[[The Panic in Needle Park]]*, odnosno ulozi narkomanke Helen za koju je na Kanskom festivalu dobila Nagradu za najbolju glumicu.

Rođena je i odrasla u oficirskoj porodici, a majka joj je bila pokćerka znamenitog vojskovođe i državnika Georgea C. Marshalla. Nakon nastupa u *The Panic* je uglavnom nastupala u teatru, te je, između ostalog, odbila ponuđene glavne uloge u filmovima *[[Kum (film)|Kum]]* i *[[Alien (film)|Osmi putnik]]*. Od kraja 1970-ih je nastupala tek povremeno.

## Vanjske veze
*
Riža (film)

***Rice*** (, translit.&nbsp;Ssal) je južnokorejski igrani film snimljen 1963. godine u režiji Shin Sang-oka. Po žanru je drama, a radnja je smještena u zabačeno selo čiji žitelji bez uspjeha pokušavaju izgraditi kanal za navodnjavanje sve do puča 16. maja 1961. godine i uspostave novog vojnog režima čiji će predstavnici seljacima pružiti nužnu pomoć. Film je imao snažan propagandni naboj, odnosno svojom radnjom je nastojao pred domaćom i međunarodnom javnošću opravdati pučistički režim generala Park Chung-heeja; usprkos toga, Shin Sang-ok je nekoliko godina kasnije došao u Parkovu nemilost te mu je 1975. bio zabranjen rad.

## Reference

## Vanjske veze
*
Kairo 30

***Kairo 30*** (, translit.&nbsp;Al-Kahira 30) je egipatski crno-bijeli igrani film snimljen 1966. godine u režiji  Salaha Abu Seifa. Predstavlja adaptaciju romana *Kairska moderna* Nagiba Mahfouza. Radnja se događa početkom 1930-ih u Egiptu, pod režimom premijera Ismaila Sidkija, te prikazuje kako se ideološki sukobi među studentima i pripadnicima urbane elite odražavaju kroz odnos oportunističkog studenta (čiji lik tumači Hamdy Ahmed) i socijalističkog aktivista (čiji lik tumači Abdel Aziz Makowy).

## Reference

## Vanjske veze
* 
* Egypt's cinematic gems: Cairo 30
Macbeth (film, 1971)

***Macbeth*** ili ***The Tragedy of Macbeth*** () je britansko-američki igrani film snimljen 1971. godine u režiji Romana Polanskog. Predstavlja adaptaciju istoimene tragedije engleskog pisca Williama Shakespearea. Naslovni protagonist, koga tumači Jon Finch, je ranosrednjovjekovni škotski vojskovođa i velmoža koga njegova supruga Lady Macbeth (koju tumači Francesca Annis) potakne da ubije svog sizerena, kralja Duncana (koga tumači Nicholas Selby) kako bi zauzeo njegovo prijestolje. Radnja prikazuje kako Macbeth na prijestolju postane mučen grižnjom savjesti i paranojom te krvoprolića ne prestaju, sve do trenutka kada će i sam biti nasilno svrgnut.

*Macbeth* je Polanski režirao u vrijeme kada je bio pogođen depresijom izazvanom tragičnom smrću supruge Sharon Tate u masakru koji su 1969. godine počinili pripadnici Mansonove porodice. Kasniji kritičari su tvrdili da je upravo iz tih razloga za svoj projekt odabrao predložak koji se smatra najkrvavijim i najmračnijim od svih Shakespeareovih tekstova, te ga je u svojoj obradi učinio još mračnijim. To se odnosilo kako na promjene u radnji i likovima, odnosno završnicu koja sugerira kako će se ciklus nasilja nastaviti, tako i nedostatak konvencionalne muzičke podloge. Pažnju je, međutim, daleko više izazvala eksplicitnost nasilja, uključujući i scenu u kojoj se ubija Macduffovo dijete. Film se također isticao i time da se Lady Macbeth u znamenitoj sceni mjesečarenja pojavljuje potpuno gola, a što je film učinilo dodatno naturalističkim i prikazalo duševno rastrojstvo lika. Upravo zbog tih detalja je, odbivši se razodjenuti pred kamerama, ulogu odbila američka glumica Tuesday Weld, ali je zato Francesca Annis zahvaljujući njoj nastavila izuzetno uspješnu glumačku karijeru.

*Macbeth* je nakon premijere podijelio kritiku, uključujući neke od tada najuglednijih imena. Dok je Roger Ebert sa njim bio oduševljen, dotle ga je Pauline Kael optužila da "uproščuje Shakespearovu dramu" i "pokušava rekreirati Mansonova ubistva".

## Uloge
* Jon Finch ... Macbeth
* Francesca Annis ... Lady Macbeth
* Martin Shaw ... Banquo
* Terence Bayler ... Macduff
* John Stride ... Ross 
* Nicholas Selby ... Kralj Duncan 
* Stephan Chase ... Malcolm
* Paul Shelley ... Donalbain
* Keith Chegwin ... Fleance
* Mark Dightam ... Macduffov sin
* Bernard Archard ... Angus
* Sydney Bromley ... Nosač
* Richard Pearson ... Ljekar

## Izvori

## Vanjske veze
* 
* 
* Review by Fraser Donald
* Review by Roger Ebert
Amrapali (film)

***Amrapali*** je indijski historijski film snimljen na hindiju 1966. godine u režiji Lekha Tandona. Radnja se događa u prvoj polovici 5. vijeka pne. kada je drevna Indija bila podijeljena na *[[mahadžanapade]]*, međusobno suprotstavljene države od kojih je najsnažnija bila Magdadha pod ekspanzionistički kraljem Adžatašatruom (čiji lik tumači Sunil Dutt) koji nastoji poraziti klan Ličhavi i njihov grad Vaišali. Naslovna protagonistica, koju tumači Vyjayanthimala, je *[[nagarvadhu]]* (kraljevska kurtizana) Vaišalija koja započinje ljubavnu vezu sa mladim vojnikom ne znajući da je to u stvari Adžatašatru koji se prerušio nakon što mu je vojska poražena u prvom pokušaju osvajanja grada. *Amparali* se isticao svojim pacifističkim stavom kao i nastojanjem da se na ekranu evociraju drevne budističke tradicije, ali je komercijalno podbacio u kino-dvoranama.

## Uloge
* Vyjayanthimala – Amrapali
* Sunil Dutt – Magadh Samrat Ajatashatru
* Prem Nath – Senpati Veer of Magadh
* Bipin Gupta – Vaišalijski  Samrat
* Gajanan Jagirdar – Kulpati Mahanam
* K.N. Singh – Balbadra SIngh
* Madhavi – Raj Nartaki
* Mridula Rani – Raj Mata (majka Ajaat Shatrua)
* Ruby Mayer – Vaišalijska carica
* Narendra Nath – Gospodar Buddha

## Povezano
* *[[Chitralekha (1964 film)|Chitralekha]]* (1964)

## Izvori

## Vanjske veze
* 
* Amrapali-1966 full Film
Leteći prosac

***Leteći prosac*** (*Shnei Kuni Leml* ili שני קוני למל) je izraelski filmski mjuzikl snimljen 1966. godine u režiji Israela Beckera. Predstavlja adaptaciju komada jevrejskog pisca Avrahama Goldfadena, originalno objavljenog 1880-ih na jidišu. Radnja prikazuje kako profesionalni prosac (*shadchan*) nastoji svoju kćer udati za bogatog trgovca, ali otkrije kako je ona već zaljubljena u nastavnika francuskog, a za koga se ispostavi da je u srodstvu i fizičkim izgledom gotovo identičan drugoj potencijalnoj "partiji".

## Uloge
* Mike Burstyn as Max / Kuni Leml
* Raphael Klatchkin as Prosac
* Germaine Unikovsky as Proščeva kćer (kao Jermain Unikovsky)
* Shmuel Rodensky as Rebbe Pinchas
* Elisheva Michaeli as Supruga Rebbea Pinchasa
* Rina Ganor as Kćer Rebbea Pinchasa
* Aharon Meskin as Otac Kunija Lemla
* Ari Kutai as Maxov otac

## Reference

## Vanjske veze
*